דונטה הול

דונטה הול (באנגלית: Donta Hall; נולד ב-7 באוגוסט 1997) הוא כדורסלן אמריקאי המשחק בעמדת הסנטר באולימפיאקוס מליגת העל היוונית והיורוליג.

 ביוגרפיה 
 ראשית חייו וקריירה בתיכון 
הול גדל בלוברן, אלבמה ולמד ושיחק בתיכון לוברן. אביו של הול, דונלד, לקה בהתקף לב קטלני באחד ממשחקי התיכון שלו. הוא נבחר לחמישיית העונה בדרג 2A במדינה לאחר שהעמיד ממוצעים של 11.7 נקודות, 10.1 ריבאונדים ו-6.7 חסימות למשחק במהלך עונת ה שלו, כשהוביל את לוברן למאזן 24–2 ולגמר אליפות המדינה. הול דורג במקום ה-81 במחזור שלו על ידי ESPN והתחייב לשחק כדורסל בקולג' באוניברסיטת אלבמה בסוף שנתו השלישית. כ, הול רשם ממוצע של טריפל דאבל עם 22.6 נקודות, 18.1 ריבאונדים וכמעט 12 חסימות למשחק ונבחר לשחקן השנה הדרג 2A, בנוסף לבחירה לחמישיית השנה במדינה.

 קריירת מכללות 
כ, הול העמיד ממוצעים של 2.8 נקודות, 4.3 ריבאונדים ו-1.7 חסימות למשחק (מקום שישי באזור הדרום-מזרחי). הוא נכנס לחמישייה הפותחת של אלבמה בדצמבר של עונת ה שלו, עם ממוצעים של שש נקודות, 5.5 ריבאונדים ו-1.4 חסימות ב-34 משחקים (20 בחמישייה). כ, הול קבע שיא לעונה אחת באלבמה, הוביל את האזור וסיים שני במדינה עם אחוז סלי שדה של 72.6, תוך שהוא מעמיד ממוצע של 10.6 נקודות למשחק ומוביל את הקבוצה עם 2.0 חסימות (חמישי באזור) ו-6.6 ריבאונדים למשחק, ונבחר לחמישיית ההגנה השנייה.

הול הוביל את האזור עם 8.8 ריבאונדים למשחק כ, תוך שהוא מעמיד ממוצעים של 10.5 נקודות ו-1.6 חסימות למשחק. הול סיים את קריירת המכללות שלו עם 1,014 נקודות, 850 ריבאונדים ו-228 חסימות (מקום שביעי בתולדות אלבמה) ב-135 משחקים, בהם פתח ב-85.

 קריירה מקצועית 
 גרנד ראפידס דרייב (2019–2020) 
הול שיחק בליגת הקיץ 2019 בסגל דטרויט פיסטונס, והעמיד ממוצעים של 16.8 דקות, 6.0 נקודות, 5.4 ריבאונדים, 1.6 אסיסטים, 1.0 חטיפות ו-2.2 חסימות למשחק. הול חתם על חוזה לעשרה ימים למשחקי ההכנה עם בפיסטונס ב-23 ביולי 2019. הוא נחתך על ידי דטרויט ב-20 באוקטובר 2019 והצטרף לקבוצת ליגת הפיתוח של המועדון, גרנד ראפידס גולד. הול קלע שיא קבוצתי של 24 נקודות עם 12 ריבאונדים, שתי חטיפות, שתי חסימות ואסיסט ב-4 בינואר 2020 בהפסד 113–117 לראפטורס 905.הוא העמיד ממוצעים של 15.4 נקודות ו-10.5 ריבאונדים למשחק, וקלע ב-66% מהשדה ב-36 משחקים עם הדרייב ונבחר לחמישיית הרוקיז השנייה.

 דטרויט פיסטונס (2020) 
ב-22 בפברואר 2020, הדטרויט פיסטונס מה-NBA החתימו את הול על חוזה ל-10 ימים, לאחר שמרקיף מוריס הגיע להסכם יציאה עם הפיסטונס. הול ערך את הופעת הבכורה שלו ב-25 בפברואר, כשרשם ארבע נקודות, ארבעה ריבאונדים ואסיסט נגד דנוור נאגטס. הול הוחתם על חוזה נוסף ל-10 ימים ב-3 במרץ 2020. בסך הכל הול שיחק בארבעה משחקים במדי הפיסטונס והעמיד ממוצעים של 1.5 נקודות ו-3.8 ריבאונדים ב-12.0 דקות למשחק.

 ברוקלין נטס (2020) 
ב-10 ביולי 2020 חתם הול בברוקלין נטס כשחקן מחליף לשארית עונת 2019/20. הול רשם ממוצעים של 6.6 נקודות, 4.6 ריבאונדים ו-1.0 חסימות ב-17.0 דקות בחמישה משחקים עם הנטס בבועת ה-NBA.

 ג'י ליג איגנייט (2021) 
ב-14 בינואר 2021, הג'י ליג איגנייט מליגת הפיתוח של ה-NBA הודיעו כי הול נוסף לסגל שלהם.

 ראפטורס 905 (2021) 
ב-26 בפברואר חתם הול חתם על חוזה ל-10 ימים עם טורונטו ראפטורס והועבר מיידית לקבוצת הפיתוח שלהם, ראפטורס 905. ב-3 במרץ 2021, הול הוחזר לטורונטו. עד סוף חוזהו, הוא שיחק רק ב-905. ב-12 משחקים עם האיגנייט וה-905, הוא העמיד ממוצעים של 10.2 נקודות, 8.3 ריבאונדים, 1.5 אסיסטים ו-2.08 חסימות ב-24.8 דקות, תוך שקלע ב-62.5% (50 מ-80) מהשדה.

 אורלנדו מג'יק (2021) 
ב-13 באפריל 2021, הול חתם על חוזה ל-10 ימים באורלנדו מג'יק. ב-23 באפריל, הוא חתם על חוזה שני ל-10 ימים, וב-2 במאי הוא נחתך מהסגל. ב-9 במאי הוא חתם להמשך העונה. הול העמיד ממוצעים של 5.6 נקודות ו-4.8 ריבאונדים למשחק ב-13 משחקים במדי המג'יק.

 מונקו (2021–הווה) 
ב-5 באוגוסט 2021 חתם הול חתם במונקו מליגת העל הצרפתית והיורוליג, הקבוצה הראשונה שלו באירופה ומחוץ לאמריקה הצפונית בכלל.

 קישורים חיצוניים 

 הערות שוליים 

קטגוריה:אמריקאים ילידי אלבמה
קטגוריה:אלבמה: כדורסלנים
קטגוריה:סנטרים (כדורסל)
קטגוריה:שחקני NBA שלא נבחרו בדראפט
קטגוריה:כדורסלנים אפרו-אמריקאים
קטגוריה:כדורסלני אוניברסיטת אלבמה
קטגוריה:כדורסלני גרנד ראפידס דרייב
קטגוריה:כדורסלני דטרויט פיסטונס
קטגוריה:כדורסלני ברוקלין נטס
קטגוריה:כדורסלני ג'י ליג איגנייט
קטגוריה:כדורסלני ראפטורס 905
קטגוריה:כדורסלני אורלנדו מג'יק
קטגוריה:כדורסלני מונקו
קטגוריה:כדורסלני סאסקי בסקוניה
קטגוריה:כדורסלני אולימפיאקוס
קטגוריה:אמריקאים שנולדו ב-1997